title: Rozhodnutie Komisie zo 8. februára 2016 o uzavretí Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Albánskou republikou na strane druhej na účely zohľadnenia pristúpenia Chorvátskej republiky k Európskej únii v mene Európskeho spoločenstva pre atómovú energiu

text:
               11.2.2016

               SK

               Úradný vestník Európskej únie

               C 52/7

         ROZHODNUTIE KOMISIE
   zo 8. februára 2016
   o uzavretí Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Albánskou republikou na strane druhej na účely zohľadnenia pristúpenia Chorvátskej republiky k Európskej únii v mene Európskeho spoločenstva pre atómovú energiu
   (2016/C 52/05)
   EURÓPSKA KOMISIA,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 ods. 2,
   so zreteľom na rozhodnutie Rady, ktorým sa schvaľuje uzavretie Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Albánskou republikou na strane druhej na účely zohľadnenia pristúpenia Chorvátskej republiky k Európskej únii Komisiou v mene Európskeho spoločenstva pre atómovú energiu (ďalej len „protokol“),
   KEĎŽE:

               (1)

               Uzavretie protokolu podlieha samostatným postupom, pokiaľ ide o záležitosti, na ktoré sa vzťahuje Zmluva o Európskej únii a Zmluva o fungovaní Európskej únie, na jednej strane a pokiaľ ide o záležitosti, na ktoré sa vzťahuje Zmluva o založení Európskeho spoločenstva pre atómovú energiu, na strane druhej.

               (2)

               Rada 12. mája 2014 prijala rozhodnutie 2014/320/EÚ (1) o uzavretí protokolu v mene Európskej únie a jej členských štátov v súlade s článkom 218 ods. 6 Zmluvy o fungovaní Európskej únie a článkom 6 ods. 2 aktu o pristúpení Chorvátska.

               (3)

               Rada 15. novembra 2013 prijala rozhodnutie 2014/317/Euratom (2) o schválení uzavretia protokolu Komisiou v mene Európskeho spoločenstva pre atómovú energiu.

               (4)

               Protokol by sa mal uzavrieť aj v mene Európskeho spoločenstva pre atómovú energiu, pokiaľ ide o záležitosti, na ktoré sa vzťahuje Zmluva o založení Európskeho spoločenstva pre atómovú energiu,

         ROZHODLA TAKTO:
   Článok 1
   Týmto sa schvaľuje uzavretie Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Albánskou republikou na strane druhej na účely zohľadnenia pristúpenia Chorvátskej republiky k Európskej únii (ďalej len „protokol“) (3) v mene Európskeho spoločenstva pre atómovú energiu.
   Článok 2
   Predseda Komisie sa týmto poveruje, aby v mene Európskeho spoločenstva pre atómovú energiu podnikol všetky potrebné kroky s cieľom vyjadriť súhlas Európskeho spoločenstva pre atómovú energiu s tým, že bude týmto protokolom viazané, a najmä uložil oznámenie stanovené v článku 9 protokolu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 8. februára 2016

            Za Komisiu

            predseda

         Jean-Claude JUNCKER

      (1)  Rozhodnutie Rady 2014/320/EÚ z 12. mája 2014 o uzavretí v mene Európskej únie a jej členských štátov Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Albánskou republikou na strane druhej na účely zohľadnenia pristúpenia Chorvátskej republiky k Európskej únii (Ú. v. EÚ L 165, 4.6.2014, s. 18).

      (2)  Rozhodnutie Rady 2014/317/Euratom z 15. novembra 2013 o schválení uzavretia Protokolu k Dohode o stabilizácii a pridružení medzi Európskymi spoločenstvami a ich členskými štátmi, na jednej strane, a Albánskou republikou, na strane druhej, na účely zohľadnenia pristúpenia Chorvátskej republiky k Európskej únii Komisiou v mene Európskeho spoločenstva pre atómovú energiu (Ú. v. EÚ L 165, 4.6.2014, s. 5).

      (3)  Ú. v. EÚ L 165, 4.6.2014, s. 19.


title: 2009/76/ES: Rozhodnutie Rady z  20. januára 2009 , ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Bank Ċentrali ta’ Malta/Central Bank of Malta

text:
               29.1.2009

               SK

               Úradný vestník Európskej únie

               L 25/17

      ROZHODNUTIE RADY

   z 20. januára 2009,
   ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Bank Ċentrali ta’ Malta/Central Bank of Malta
   (2009/76/ES)
   RADA EURÓPSKEJ ÚNIE,
   so zreteľom na Protokol o Štatúte Európskeho systému centrálnych bánk a Európskej centrálnej banky pripojený k Zmluve o založení Európskeho spoločenstva, a najmä na jeho článok 27 ods. 1,
   so zreteľom na odporúčanie Európskej centrálnej banky ECB/2008/19 z 5. decembra 2008 Rade Európskej únie o externých audítoroch Centrálnej banky Malty (1),
   keďže:

               (1)

               Účty Európskej centrálnej banky (ďalej len „ECB“) a národných centrálnych bánk Eurosystému overujú nezávislí externí audítori odporúčaní Radou guvernérov ECB a schválení Radou Európskej únie.

               (2)

               Mandát súčasných externých audítorov Bank Ċentrali ta’ Malta/Central Bank of Malta sa skončí po vykonaní auditu za finančný rok 2008. Je preto potrebné vymenovať externého audítora od finančného roku 2009.

               (3)

               Rada guvernérov ECB odporučila na finančné roky 2009 až 2013 za externého audítora spoločnosť KPMG.

               (4)

               Je vhodné postupovať podľa odporúčania Rady guvernérov ECB a zodpovedajúcim spôsobom zmeniť a doplniť rozhodnutie Rady 1999/70/ES (2),

         ROZHODLA TAKTO:
   Článok 1
   Článok 1 ods. 15 rozhodnutia 1999/70/ES sa nahrádza takto:

      „15.   Spoločnosť KPMG sa týmto schvaľuje ako externý audítor Bank Ċentrali ta’ Malta/Central Bank of Malta na finančné roky 2009 až 2013.“

   Článok 2
   Toto rozhodnutie sa oznámi ECB.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 20. januára 2009

            Za Radu

            predseda

         M. KALOUSEK

      (1)  Ú. v. EÚ C 322, 17.12.2008, s. 1.

      (2)  Ú. v. ES L 22, 29.1.1999, s. 69.


               7.4.2011

               SK

               Úradný vestník Európskej únie

               L 93/1

         ROZHODNUTIE RADY
   z 9. marca 2011
   o uzavretí Dohody o vedecko-technickej spolupráci medzi Európskou úniou a vládou Faerských ostrovov, ktorou sa Faerské ostrovy pridružujú k siedmemu rámcovému programu Únie v oblasti výskumu, technického rozvoja a demonštračných činností (2007 – 2013)
   (2011/218/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Komisia rokovala v mene Únie o Dohode o vedecko-technickej spolupráci s vládou Faerských ostrovov, ktorou sa Faerské ostrovy pridružujú k siedmemu rámcovému programu Únie v oblasti výskumu, technického rozvoja a demonštračných činností (2007 – 2013) (ďalej len „dohoda“).

               (2)

               Dohodu podpísali zástupcovia zmluvných strán 3. júna 2010 v Bruseli a predbežne sa vykonáva od 1. januára 2010 s výhradou jej uzavretia k neskoršiemu dátumu.

               (3)

               Dohoda by sa mala uzavrieť v mene Únie,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o vedecko-technickej spolupráci medzi Európskou úniou a vládou Faerských ostrovov, ktorou sa Faerské ostrovy pridružujú k siedmemu rámcovému programu Únie v oblasti výskumu, technického rozvoja a demonštračných činností (2007 – 2013) (1).
   Článok 2
   Komisia prijme pozíciu, ktorú má Únia prijať v rámci spoločného výboru ustanoveného v článku 4 ods. 1 dohody.
   Článok 3
   Predseda Rady vykoná v mene Únie oznámenie stanovené v článku 5 ods. 2 dohody.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 9. marca 2011

            Za Radu

            predseda

         CSÉFALVAY Z.

      (1)  Ú. v. EÚ L 245, 17.9.2010, s. 2.


title: 2014/635/EÚ: Rozhodnutie Európskeho parlamentu z  3. apríla 2014 k absolutóriu za plnenie rozpočtu Orgánu európskych regulátorov pre elektronické komunikácie za rozpočtový rok 2012

text:
               5.9.2014

               SK

               Úradný vestník Európskej únie

               L 266/353

         ROZHODNUTIE EURÓPSKEHO PARLAMENTU
   z 3. apríla 2014
   k absolutóriu za plnenie rozpočtu Orgánu európskych regulátorov pre elektronické komunikácie za rozpočtový rok 2012
   (2014/635/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Orgánu európskych regulátorov pre elektronické komunikácie za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Orgánu európskych regulátorov pre elektronické komunikácie za rozpočtový rok 2012 spolu s odpoveďami orgánu (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1211/2009 z 25. novembra 2009, ktorým sa zriaďuje Orgán európskych regulátorov pre elektronické komunikácie (BEREC) a jeho úrad (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu (A7-0206/2014),

               1.

               odkladá svoje rozhodnutie o udelení absolutória administratívnemu riaditeľovi Orgánu európskych regulátorov pre elektronické komunikácie za plnenie rozpočtu orgánu za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, administratívnemu riaditeľovi Orgánu európskych regulátorov pre elektronické komunikácie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 9.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 337, 18.12.2009, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady z 13. októbra 2015, ktorým sa vymenúvajú členovia a náhradníci Poradného výboru pre koordináciu systémov sociálneho zabezpečenia

text:
               16.10.2015

               SK

               Úradný vestník Európskej únie

               C 341/4

         ROZHODNUTIE RADY
   z 13. októbra 2015,
   ktorým sa vymenúvajú členovia a náhradníci Poradného výboru pre koordináciu systémov sociálneho zabezpečenia
   (2015/C 341/04)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), a najmä na jeho článok 75,
   so zreteľom na zoznamy kandidátov, ktoré Rade predložili vlády členských štátov,
   keďže:

               (1)

               Nariadením (ES) č. 883/2004 sa zriadil Poradný výbor pre koordináciu systémov sociálneho zabezpečenia.

               (2)

               Svojimi rozhodnutiami z 21. októbra 2010 (2) a 7. marca 2011 (3) Rada vymenovala členov a náhradníkov Poradného výboru pre koordináciu systémov sociálneho zabezpečenia na obdobie od 20. októbra 2010 do 19. októbra 2015.

               (3)

               Funkčné obdobie súčasných členov a náhradníkov Poradného výboru pre koordináciu systémov sociálneho zabezpečenia, vymenovaných podľa uvedených rozhodnutí Rady, skončí 19. októbra 2015. Členovia a náhradníci uvedeného výboru by sa preto mali vymenovať od 20. októbra 2015.

               (4)

               V nariadení (ES) č. 883/2004 sa neustanovuje funkčné obdobie členov a náhradníkov. Rada by preto vo svojom rozhodnutí, ktorým vymenúva členov a náhradníkov uvedeného výboru, mala určiť ich funkčné obdobie. Aby sa predišlo akémukoľvek zbytočnému administratívnemu zaťaženiu, malo by byť toto funkčné obdobie dostatočne dlhé, pričom by sa malo zohľadniť, že poradný výbor tohto typu zvyčajne zasadá iba raz alebo dvakrát do roka. Príliš častej výmene všetkých členov výboru by bolo možné predísť funkčným obdobím v trvaní piatich rokov,

         PRIJALA TOTO ROZHODNUTIE:
   Článok 1
   Za členov a náhradníkov Poradného výboru pre koordináciu systémov sociálneho zabezpečenia sa na obdobie od 20. októbra 2015 do 19. októbra 2020 vymenúvajú:
   I.   ZÁSTUPCOVIA VLÁD

               Krajina

               Členovia

               Náhradníci

               Belgicko

               pán Marc MORSA

               pán Marc Van DAMME

               Bulharsko

               pani EVA TOSHEVA

               pani Gergana YANKOVA

               Česká republika

               pán Jiří BAUER

               pani Gabriela PIKOROVÁ

               Dánsko

               Nemecko

               pán Helmut WEBER

               pani Moira KETTNER

               Estónsko

               pani Leili ZAGLMAYER

               pani Katerin PEÄRNBERG

               Írsko

               pani Mary O’SULLIVAN

               pán Kieran LEA

               Grécko

               pani Anna RIZOU

               pani Vasiliki MAMMONA

               Chorvátsko

               pani Sandra FRANKIĆ

               pani Snježana BALOKOVIĆ

               Španielsko

               pani Ainhoa LÓPEZ DE GOICOECHEA URZAINQUI

               pani Irene GOZALBO LÓPEZ

               Francúzsko

               pani Séverine SALGADO

               pán François BRILLANCEAU

               Taliansko

               pani Maria Grazia CATALDI

               pán Marco Giovanni MARINO

               Cyprus

               pán George IERIDES

               pán Sotiris STRATIS

               Lotyšsko

               pani Jana MUIŽNIECE

               pán Ērks MIĶĪTIS

               Litva

               pani Mariana ŽIUKIENĖ

               pani Irena MARTINKUTĖ

               Luxembursko

               pán Claude EWEN

               pani Karin MANDERSCHEID

               Maďarsko

               pani Réka KOVÁCS

               pani Zsófia TÓTH

               Malta

               pán Malcolm SCICLUNA

               pani Michelle GALEA

               Holandsko

               pani Anje VRIJ

               pán Willem DE HAAN

               Rakúsko

               pán Manfred PÖLTL

               pán Heinz WITTMANN

               Poľsko

               pán Robert WÓJCIK

               pani Elżbieta TOMASZEWSKA

               Portugalsko

               pán José CID PROENÇA

               pani Elisabete SILVEIRA

               Rumunsko

               pani Adriana STOINEA

               pán Costin ILIUŢĂ

               Slovinsko

               pán Bojan KRAUT

               pani Metka LOGAR

               Slovensko

               pán Jaroslav KOVÁČ

               pani Lucia MAHĎÁKOVÁ

               Fínsko

               pani Mira SALOHEIMO

               pani Susanna GRIMM-VIKMAN

               Švédsko

               pani Johanna MÖLLERBERG

               pán Kent LARSSON

               Spojené kráľovstvo

               pani Lindsay ROOME

               pani Lindsay FULLARTON

   II.   ZÁSTUPCOVIA ODBOROV

               Krajina

               Členovia

               Náhradníci

               Belgicko

               pán Koen MEESTERS

               pani Anne PANNEELS

               Bulharsko

               pani Assia GONEVA

               pani Velichka MIKOVA

               Česká republika

               pani Hana POPELKOVÁ

               pán Vít SAMEK

               Dánsko

               Nemecko

               pán Robert NAZAREK

               pán Bertold BRÜCHER

               Estónsko

               pani Kaja TOOMSALU

               pani Elina REEDI

               Írsko

               pán Eamon DEVOY

               Grécko

               pán Evaggelos MOUTAFIS

               pán Nikos KOSTOPOULOS

               Chorvátsko

               pani Petra ŠPRAJAČEK

               Španielsko

               pani Ana Maria CORRAL JUAN

               pán Carlos BRAVO FERNÁNDEZ

               Francúzsko

               pán Pierre-Yves CHANU

               pán Abdou ALI MOHAMED

               Taliansko

               pán Fabio PORCELLI

               pán Francesco CAGNASSO

               Cyprus

               Lotyšsko

               pani Ruta PORNIECE

               pán Mārtiņš PUŽULS

               Litva

               pani Jovita PRETZSCH

               pani Danutė ŠLIONSKIENĖ

               Luxembursko

               pán Carlos PEREIRA

               pán Vincent JACQUET

               Maďarsko

               pán Andrea VARGA

               pani Judith HAMBURG

               Malta

               pán Robert BORG

               pán Josef VELLA

               Holandsko

               pán S.R. BONTJE

               pán R.A.M. BLAAKMAN

               Rakúsko

               pani Martina THOMASBERGER

               pani Dinah DJALINOUS-GLATZ

               Poľsko

               pán Michał MENES

               pán Tomasz JASIŃSKI

               Portugalsko

               pani Aida Carla BATISTA MORAIS

               pani Ana Cecília SENA SIMÕES

               Rumunsko

               Slovinsko

               pán Goran LUKIČ

               pán Aljoša ČEČ

               Slovensko

               pani Mária SVOREŇOVÁ

               pani Zdena DVORANOVÁ

               Fínsko

               pani Pirjo VÄÄNÄNEN

               pani Katarina MURTO

               Švédsko

               pani Ellen NYGREN

               pani Sofia RÅSMAR

               Spojené kráľovstvo

               pán Richard EXELL

               pani Rosa CRAWFORD

   III.   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Členovia

               Náhradníci

               Belgicko

               pani Monica DE JONGHE

               pani Hilde THYS

               Bulharsko

               pán Rumen RADEV

               pani Rumyana GEORGIEVA

               Česká republika

               pán Luděk MAZUCH

               pani Marie ZVOLSKÁ

               Dánsko

               Nemecko

               pani Christina BREIT

               pani Anne SCHOLZ

               Estónsko

               pani Victoria METS

               pani Katrin TRUVE

               Írsko

               pani Lorraine PARKES

               pani Jean WINTERS

               Grécko

               pán Georgios KARANIKAS

               pani Rena BARDANI

               Chorvátsko

               pani Nataša NOVAKOVIĆ

               pani Milica JOVANOVIĆ

               Španielsko

               pani Marina GORDÓN ORTÍZ

               pán Jordi GARCÍA VIÑA

               Francúzsko

               pani Emilie MARTINEZ

               pán Christophe SOUPIZET

               Taliansko

               pani Paola ASTORRI

               pán Paolo RAVAGLI

               Cyprus

               Lotyšsko

               pani Ilona KIUKUCĀNE

               pani Inese STEPIŅA

               Litva

               pán Aidas VAIČIULIS

               pani Dovilė BAŠKYTĖ

               Luxembursko

               pán François ENGELS

               pani Fabienne LANG

               Maďarsko

               pani Julianna VARGA

               pán Péter VIDA

               Malta

               pani Abigail PSAILA MAMO

               pán Joe FARRUGIA

               Holandsko

               pán G. VELDHUIS

               pán R. VAN DER WOUD

               Rakúsko

               pán Martin GLEITSMANN

               pán Martin SONNTAG

               Poľsko

               pán Jeremi MORDASEWICZ

               pán Zbigniew ŻUREK

               Portugalsko

               pani Cristina NAGY MORAIS

               pán Nuno BERNARDO

               Rumunsko

               pani Roxana PRODAN

               pán Dorin CHIRILĂ

               Slovinsko

               pán Tomaž BERNIK

               pani Maja SKORUPAN

               Slovensko

               Fínsko

               pán Mikko RÄSÄNEN

               pani Miia KANNISTO

               Švédsko

               pani Catharina BÄCK

               pán Hans GIDHAGEN

               Spojené kráľovstvo

               pani Rachel SMITH

         Článok 2
   Členov a náhradníkov, ktorí ešte neboli navrhnutí, Rada vymenuje neskôr.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 13. októbra 2015

            Za Radu

            predseda

         J. ASSELBORN

      (1)  Ú. v. EÚ L 166, 30.4.2004, s. 1.

      (2)  Rozhodnutie Rady z 21. októbra 2010, ktorým sa vymenúvajú členovia a náhradníci Poradného výboru pre koordináciu systémov sociálneho zabezpečenia (Ú. v. EÚ C 290, 27.10.2010, s. 5).

      (3)  Rozhodnutie Rady zo 7. marca 2011, ktorým sa vymenúvajú írski, francúzski a holandskí členovia a náhradníci Poradného výboru pre koordináciu systémov sociálneho zabezpečenia (Ú. v. EÚ C 83, 17.3.2011, s. 3).


title: Rozhodnutie Komisie z  9. marca 2012 o vymenovaní troch nových členov Vedeckého, technického a hospodárskeho výboru pre rybné hospodárstvo

text:
               10.3.2012

               SK

               Úradný vestník Európskej únie

               C 72/26

         ROZHODNUTIE KOMISIE
   z 9. marca 2012
   o vymenovaní troch nových členov Vedeckého, technického a hospodárskeho výboru pre rybné hospodárstvo
   2012/C 72/06
   EURÓPSKA KOMISIA,
   so zreteľom na články 4 a 6 rozhodnutia Komisie 2005/629/ES z 26. augusta 2005, ktorým sa zriaďuje Vedecký, technický a hospodársky výbor pre rybné hospodárstvo (1),
   keďže:

               (1)

               Funkčné obdobie členov Vedeckého, technického a hospodárskeho výboru pre rybné hospodárstvo vymenovaných rozhodnutím Komisie z 27. októbra 2010 (2) sa skončí 31. októbra 2013.

               (2)

               Vymenovanie dvoch členov uvedeného výboru sa ukončilo ich dobrovoľnou rezignáciou v októbri 2010 a januári 2011.

               (3)

               Dopyt po vedeckom poradenstve na realizáciu spoločnej rybárskej politiky v oblasti sa zvyšuje.

               (4)

               V súlade s článkom 4 rozhodnutia 2005/629/ES by sa mali na zvyšnú časť funkčného obdobia vymenovať noví členovia,

         ROZHODLA TAKTO:
   Článok 1
   Týmto sa končí menovanie týchto členov Vedeckého, technického a hospodárskeho výboru pre rybné hospodárstvo:

               Antonio DI NATALE

               Andrés URIARTE

         Článok 2
   Za členov Vedeckého, technického a hospodárskeho výboru pre rybné hospodárstvo sa týmto menujú:

               Edmund John SIMMONDS,

               Guiseppe SCARCELLA,

               Jenny NORD.

         Článok 3
   Ich funkčné obdobie sa skončí 31. októbra 2013.
   Článok 4
   Generálnej riaditeľke pre námorné záležitosti a rybné hospodárstvo sa týmto nariaďuje, aby tieto osoby informovala o ich vymenovaní.
   Článok 5
   Mená nových členov výboru sa uverejnia v Úradnom vestníku Európskej únie.

      V Bruseli 9. marca 2012

            Za Komisiu

         Maria DAMANAKI

            členka Komisie

      (1)  Ú. v. EÚ L 225, 31.8.2005, s. 18.

      (2)  Ú. v. EÚ C 292, 28.10.2010, s. 3.


title: 2006/658/ES: Rozhodnutie Komisie z  29. septembra 2006 , ktorým sa poverujú implementujúce agentúry riadením pomoci pre predvstupové opatrenia v oblasti poľnohospodárstva a rozvoja vidieka v Chorvátsku počas predvstupového obdobia

text:
               30.9.2006

               SK

               Úradný vestník Európskej únie

               L 271/83

      ROZHODNUTIE KOMISIE

   z 29. septembra 2006,
   ktorým sa poverujú implementujúce agentúry riadením pomoci pre predvstupové opatrenia v oblasti poľnohospodárstva a rozvoja vidieka v Chorvátsku počas predvstupového obdobia
   (2006/658/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1266/1999 z 21. júna 1999 o koordinačnej pomoci kandidátskym krajinám v rámci predvstupovej stratégie a ktorým sa mení a dopĺňa nariadenie (EHS) č. 3906/1989 (1), a najmä na jeho článok 12 ods. 2,
   so zreteľom na nariadenie Rady (ES) č. 1268/1999 z 21. júna 1999 o podpore Spoločenstva na predvstupové opatrenia pre rozvoj poľnohospodárstva a vidieka v kandidátskych krajinách strednej a východnej Európy v predvstupovom období (2), a najmä na jeho článok 4 ods. 5 a 6,
   keďže:

               (1)

               Program rozvoja vidieka pre Chorvátsko bol schválený rozhodnutím Komisie K(2006) 301 z 8. februára 2006 v súlade s článkom 4 ods. 5 a 6 nariadenia (ES) č. 1268/1999.

               (2)

               Chorvátska vláda a Komisia, konajúca v mene Spoločenstva, podpísali dňa 29. decembra 2005 viacročnú finančnú dohodu, v ktorej sa ustanovuje technický, právny a správny rámec pre výkon programu Sapard.

               (3)

               Chorvátska republika oznámila Komisii splnenie všetkých vnútorných postupov nevyhnutných na uzavretie danej dohody, a to dňa 6. apríla 2006, čo je dátum nadobudnutia účinnosti viacročnej finančnej dohody.

               (4)

               V nariadení (ES) č. 1266/1999 sa ustanovuje, že od požiadavky predchádzajúceho schválenia uvedeného v článku 12 ods. 1 nariadenia (ES) č. 1266/1999 je možné upustiť v jednotlivých prípadoch na základe analýzy spôsobilosti daného štátu či sektora na správu programu či projektu, na základe postupov finančnej kontroly a na základe štruktúr týkajúcich sa verejných financií. V nariadení Komisie (ES) č. 2222/2000 (3) sa ustanovujú podrobné pravidlá na uskutočnenie uvedenej analýzy.

               (5)

               Príslušný chorvátsky orgán poveril riaditeľstvo pre podporu trhu a štrukturálnych opatrení v sektore poľnohospodárstva (organizačná jednotka Ministerstva poľnohospodárstva, lesníctva a vodohospodárstva), aby plnilo úlohu agentúry Sapard. Daný útvar bude zodpovedať za implementáciu nasledujúcich opatrení: č. 1 „Investície do poľnohospodárskych podnikov“ a č. 2 „Zlepšovanie spracovania a obchodovania s poľnohospodárskymi výrobkami a produktmi rybného hospodárstva“, ako sa ustanovuje v programe rozvoja vidieka, ktorý bol schválený rozhodnutím K(2006) 301; zatiaľčo Národný fond podliehajúci ministerstvu financií bol poverený výkonom finančných úloh, ktoré má v rámci implementácie programu Sapard plniť.

               (6)

               V súlade s nariadením (ES) č. 1266/1999 a nariadením (ES) č. 2222/2000 analyzovala Komisia spôsobilosť daného štátu a sektora na správu programu či projektu, postupy finančnej kontroly a štruktúry týkajúce sa verejných financií a je toho názoru, že pokiaľ ide o implementáciu uvedených opatrení, spĺňa Chorvátsko ustanovenia článkov 4 až 6 a prílohy k nariadeniu (ES) č. 2222/2000, s minimálnymi podmienkami stanovenými v prílohe nariadenia (ES) č. 1266/1999.

               (7)

               Agentúra Sapard uspokojivo implementovala najmä tieto kľúčové akreditačné kritériá: písomné postupy, oddelenie úloh, predchádzajúce schválenie projektov a predchádzajúce overenie platieb, platobné postupy, účtovné postupy a vnútorný audit.

               (8)

               Dňa 14. marca 2006 poskytli chorvátske orgány zoznam oprávnených výdavkov v súlade s článkom 4 ods. 1, oddielom B viacročnej finančnej dohody. Tento zoznam bol čiastočne upravený listom zo dňa 11. júla 2006. Komisia bola vyzvaná, aby v tomto prípade rozhodla.

               (9)

               Národný fond podliehajúci ministerstvu financií uspokojivo implementoval tieto kritériá pre výkon finančných úloh, ktoré má v rámci implementácie programu Sapard určeného Chorvátsku plniť: pomôcku pre audit so zameraním na finančné toky, správu pokladne, príjem finančných prostriedkov, platby agentúre Sapard a vnútorný audit.

               (10)

               Je preto vhodné upustiť od požiadavky predchádzajúceho schválenia ustanoveného v článku 12 ods. 1 nariadenia (ES) č. 1266/1999 a poveriť správou podpory na decentralizovanom základe agentúru Sapard a chorvátsky Národný fond.

               (11)

               Keďže kontroly uskutočňované Komisiou v prípadoch opatrenia č. 1 „Investície do poľnohospodárskych podnikov“ a opatrenia č. 2 „Zlepšovanie spracovania a obchodovania s poľnohospodárskymi výrobkami a produktmi rybného hospodárstva“ vychádzajú zo systému, ktorý ešte nie je plne funkčný, pokiaľ ide o všetky relevantné zložky, je preto vhodné dočasne poveriť správou programu Sapard podľa článku 3 ods. 2 nariadenia (ES) č. 2222/2000 agentúru Sapard a Národný fond pri ministerstve financií.

               (12)

               O plnom poverení riadenia programu Sapard sa dá uvažovať po ďalšom overení uskutočnenom s cieľom ubezpečiť sa v tom, že systém uspokojivo funguje a potom ako sa akékoľvek odporúčania, ktoré Komisia môže vydať so zreteľom na poverenie agentúry Sapard riadením pomoci pod správou ministerstva pôdohospodárstva, lesov, vôd a životného prostredia a ministerstva financií, národného fondu implementovali.

               (13)

               Aby boli zohľadnené požiadavky článku 8 ods. 1 písm. b) oddielu A viacročnej finančnej dohody, sú výdavky podľa tohto rozhodnutia oprávnené na spolufinancovanie Spoločenstvom, len ak vzniknú príjemcom odo dňa tohto rozhodnutia alebo ak sa vyskytnú neskôr, od dátumu dokladu, ktorý ich oprávňuje byť príjemcom pre dotknutý projekt, okrem vykonateľnosti a príslušných štúdií za predpokladu, že v žiadnom prípade nie sú agentúrou Sapard uhradené pred dátumom tohto rozhodnutia,

         ROZHODLA TAKTO:
   Článok 1
   Upúšťa sa od požiadavky predchádzajúceho schválenia Komisiou výberu projektov a zadávania zákaziek pre opatrenie č. 1 „Investície do poľnohospodárskych podnikov“ a č. 2 „Zlepšovanie spracovania a obchodovania s poľnohospodárskymi výrobkami a produktmi rybného hospodárstva“ Chorvátskom podľa článku 12 ods. 1 nariadenia (ES) č. 1266/1999.
   Článok 2
   Riadením programu Sapard na dočasnej báze je poverené:

               1.

               Riaditeľstvo podpory trhu a štrukturálnych opatrení v sektore poľnohospodárstva (organizačnej jednotke Ministerstva poľnohospodárstva, lesníctva a vodohospodárstva), Avenija grada Vukovara 269D, 10000 Zagreb, konajúcemu ako agentúra Sapard na implementáciu opatrenia č. 1 „Investície do poľnohospodárskych podnikov“ a č. 2 „Zlepšovanie spracovania a obchodovania s poľnohospodárskymi výrobkami a produktmi rybného hospodárstva“ ustanovených v programe rozvoja vidieka, ktorý bol schválený rozhodnutím K(2006) 301;

               2.

               Národný fond podliehajúcemu ministerstvu financií, Katančičeva 5, 10000 Zagreb, pokiaľ ide o výkon finančných úloh, ktoré má v rámci implementácie programu Sapard určeného Chorvátsku plniť.

         Článok 3
   Výdavky podľa tohto rozhodnutia sú oprávnené na spolufinancovanie Spoločenstvom, len ak vzniknú príjemcom odo dňa tohto rozhodnutia alebo ak sa vyskytnú neskôr, od dátumu dokladu, ktorý ich oprávňuje byť príjemcom pre dotknutý projekt, okrem vykonateľnosti a príslušných štúdií za predpokladu, že v žiadnom prípade nie sú agentúrou Sapard uhradené pred dátumom tohto rozhodnutia.
   Článok 4
   Bez toho, aby boli dotknuté rozhodnutia o poskytovaní podpory jednotlivým príjemcom v rámci programu Sapard, použijú sa pravidlá pre oprávnenosť výdavkov navrhnuté Chorvátskom v liste č. „Klasa: 910-01/05-01/8, Urbroj: 513-05-06/06-28“ zo 14. marca 2006 a zaregistrovanom v Komisii 21. marca 2006 pod číslom No 08347, upravené listom číslo „Klasa: 910-01/06-01/221, Urbroj: 513-05-06/06-9“ z 23. júna 2006 zaregistrovanom v Komisii 11. júla 2006 pod č. 20627.

      V Bruseli 29. septembra 2006

            Za Komisiu

         Mariann FISCHER BOEL

            členka Komisie

      (1)  Ú. v. ES L 161, 26.6.1999, s. 68.

      (2)  Ú.v. ES L 161, 26.6.1999, s. 87. Nariadenie naposledy zmenené a doplnené nariadením (ES) č. 2112/2005 (Ú.v. EÚ L 344, 27.12.2005, s. 23).

      (3)  U. v. ES L 253, 7.10.2000, s. 5.


title: 2011/468/EÚ: Rozhodnutie Európskeho parlamentu a Rady zo 6. júla 2011 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/025 DK/Odense Steel Shipyard, Dánsko)

text:
               27.7.2011

               SK

               Úradný vestník Európskej únie

               L 195/52

         ROZHODNUTIE EURÓPSKEHO PARLAMENTU A RADY
   zo 6. júla 2011
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/025 DK/Odense Steel Shipyard, Dánsko)
   (2011/468/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF – European Globalisation Adjustment Fund) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 s cieľom zahrnúť podporu pre pracovníkov prepustených priamo v dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (4)

               Dánsko podalo 6. októbra 2010 žiadosť o mobilizáciu EGF v súvislosti s prepúšťaním v podniku Odense Steel Shipyard a do 8. marca 2011 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 14 181 901 EUR.

               (5)

               EGF by sa preto mal mobilizovať s cieľom poskytnúť finančný príspevok v súvislosti so žiadosťou Dánska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2011 sa mobilizuje Európsky fond na prispôsobenie sa globalizácii s cieľom poskytnúť sumu 14 181 901 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 6. júla 2011

            Za Európsky parlament

            predseda

         J. BUZEK

            Za Radu

            predseda

         M. DOWGIELEWICZ

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2010/197/CFSP: Rozhodnutie Rady 2010/197/SZBP z  31. marca 2010 o začatí vojenskej misie Európskej únie na podporu výcviku bezpečnostných síl Somálska (EUTM Somalia)

text:
               7.4.2010

               SK

               Úradný vestník Európskej únie

               L 87/33

         ROZHODNUTIE RADY 2010/197/SZBP
   z 31. marca 2010
   o začatí vojenskej misie Európskej únie na podporu výcviku bezpečnostných síl Somálska (EUTM Somalia)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   so zreteľom na rozhodnutie Rady 2010/96/SZBP z 15. februára 2010 o vojenskej misii Európskej únie na podporu výcviku bezpečnostných síl Somálska (1), a najmä na jeho článok 4,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Bezpečnostná rada Organizácie Spojených národov (BR OSN) vo svojej rezolúcii 1872 (2009) o situácii v Somálsku prijatej 26. mája 2009 zdôraznila význam obnovy, výcviku, vybavenia a zachovania bezpečnostných síl Somálska a vyzvala členské štáty a regionálne a medzinárodné organizácie, aby poskytli technickú pomoc pri výcviku a vybavení bezpečnostných síl Somálska. BR OSN vo svojej rezolúcii 1897 (2009) prijatej 30. novembra 2009 pripomenula svoje predchádzajúce rezolúcie a opätovne potvrdila svoju podporu suverenite, územnej celistvosti, politickej nezávislosti a jednotnosti Somálska.

               (2)

               Minister obrany Ugandy listom z 5. januára 2010 uvítal plánovanú misiu Únie na podporu bezpečnostného sektora Somálska a vyzval Úniu k účasti na výcviku bezpečnostných síl Somálska v Ugande v trvaní minimálne jedného roka.

               (3)

               V súlade s článkom 5 Protokolu o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na financovaní tejto misie,

         PRIJALA TOTO ROZHODNUTIE:
   Článok 1
   Týmto sa schvaľuje plán misie pre vojenskú misiu EÚ na podporu výcviku bezpečnostných síl Somálska (ďalej len „EUTM Somalia“).
   Článok 2
   Misia EUTM Somalia sa začne 7. apríla 2010.
   Článok 3
   Veliteľ misie EUTM Somalia sa s okamžitou platnosťou poveruje vydať aktivačný rozkaz (ACTORD) na vykonanie nasadenia ozbrojených síl a na začatie vykonávania misie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 31. marca 2010

            Za Radu

            predseda

         M. Á. MORATINOS

      (1)  Ú. v. EÚ L 44, 19.2.2010, s. 16.


title: 2008/207/ES: Rozhodnutie Rady z  28. februára 2008 o uzavretí protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na druhej strane s cieľom zohľadniť pristúpenie Bulharskej republiky a Rumunska k Európskej únii

text:
               8.3.2008

               SK

               Úradný vestník Európskej únie

               L 65/10

      ROZHODNUTIE RADY

   z 28. februára 2008
   o uzavretí protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na druhej strane s cieľom zohľadniť pristúpenie Bulharskej republiky a Rumunska k Európskej únii
   (2008/207/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 310 v spojení s článkom 300 ods. 2 prvým pododsekom druhou vetou a článkom 300 ods. 3 druhým pododsekom,
   so zreteľom na Akt o pristúpení z roku 2005, a najmä na jeho článok 6 ods. 2,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Protokol k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na druhej strane (2) bol podpísaný v mene Spoločenstva a jeho členských štátov v Bruseli 31. októbra 2007.

               (2)

               Protokol by sa mal schváliť,

         ROZHODLA TAKTO:
   Jediný článok
   Protokol k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na druhej strane s cieľom zohľadniť pristúpenie Bulharskej republiky a Rumunska k Európskej únii sa týmto schvaľuje v mene Spoločenstva a jeho členských štátov.
   Text protokolu je pripojený k tomuto rozhodnutiu (3).

      V Bruseli 28. februára 2008

            Za Radu

            predseda

         D. MATE

      (1)  Stanovisko z Európskeho parlamentu z 19. februára 2008 (zatiaľ neuverejnené v úradnom vestníku).

      (2)  Ú. v. ES L 147, 21.6.2000, s. 3.

      (3)  Ú. v. EÚ L 317, 5.12.2007, s. 65.


title: Rozhodnutie Rady 2013/109/SZBP z  28. februára 2013 , ktorým sa mení a dopĺňa rozhodnutie 2012/739/SZBP o reštriktívnych opatreniach voči Sýrii

text:
               1.3.2013

               SK

               Úradný vestník Európskej únie

               L 58/8

         ROZHODNUTIE RADY 2013/109/SZBP
   z 28. februára 2013,
   ktorým sa mení a dopĺňa rozhodnutie 2012/739/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 29. novembra 2012 prijala rozhodnutie 2012/739/SZBP o reštriktívnych opatreniach voči Sýrii (1).

               (2)

               Rada na základe preskúmania rozhodnutia 2012/739/SZBP dospela k záveru, že reštriktívne opatrenia by sa mali obnoviť až do 1. júna 2013.

               (3)

               Okrem toho je potrebné zmeniť a doplniť opatrenia, ktoré sa týkajú zbrojného embarga, aby bolo možné dodať nesmrtiace vojenské vybavenie na ochranu civilného obyvateľstva alebo pre sýrsku Národnú koalíciu opozičných a revolučných síl, ktorej predstaviteľov Únia akceptuje ako legitímnych zástupcov sýrskeho ľudu, a aby im bolo možné dodať nebojové vozidlá, pri výrobe alebo vybavení ktorých sa použil materiál, ktorý poskytuje balistickú ochranu, ako aj poskytnúť technickú pomoc určenú na ochranu civilného obyvateľstva.

               (4)

               Na vykonanie určitých opatrení je potrebná ďalšia činnosť Únie.

               (5)

               Rozhodnutie 2012/739/SZBP by sa preto malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2012/739/SZBP sa týmto mení a dopĺňa takto:

               1.

               Článok 3 ods. 1 sa týmto mení a dopĺňa takto:

                           a)

                           písmená b) a c) sa nahrádzajú takto:

                                       „b)

                                       predaj, dodávku, prevod alebo vývoz nesmrtiaceho vojenského vybavenia alebo vybavenia, ktoré by sa mohlo použiť na vnútornú represiu, určeného na humanitárne alebo ochranné účely alebo na ochranu civilného obyvateľstva, na programy Organizácie Spojených národov (OSN) a Európskej únie zamerané na inštitucionálny rozvoj, alebo na operácie Európskej únie a OSN zamerané na krízové riadenie, alebo pre sýrsku Národnú koalíciu opozičných a revolučných síl a určeného na ochranu civilného obyvateľstva;

                                       c)

                                       predaj, dodávku, prevod alebo vývoz nebojových vozidiel, pri výrobe alebo vybavení ktorých sa použil materiál, ktorý poskytuje balistickú ochranu, a to výlučne na účely ochrany personálu Európskej únie a jej členských štátov v Sýrii, alebo pre sýrsku Národnú koalíciu opozičných a revolučných síl a určených na ochranu civilného obyvateľstva;“;

                           b)

                           dopĺňa sa toto písmeno:

                                       „f)

                                       poskytovanie technickej pomoci, sprostredkovateľských služieb a iných služieb pre sýrsku Národnú koalíciu opozičných a revolučných síl a určených na ochranu civilného obyvateľstva.“.

               2.

               Článok 31 sa nahrádza takto:
               „Článok 31
               Toto rozhodnutie sa uplatňuje do 1. júna 2013. Podlieha sústavnej revízii. Obnovuje sa alebo sa mení a dopĺňa podľa potreby, ak Rada nepovažuje jeho ciele za splnené.“.

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 28. februára 2013

            Za Radu

            predsedníčka

         J. BURTON

      (1)  Ú. v. EÚ L 330, 30.11.2012, s. 21.


title: Rozhodnutie Rady (EÚ) 2017/770 z 25. apríla 2017 o ratifikácii Protokolu z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori zo strany členských štátov a o ich pristúpení k nemu v záujme Európskej únie, pokiaľ ide o aspekty týkajúce sa justičnej spolupráce v občianskych veciach

text:
               4.5.2017

               SK

               Úradný vestník Európskej únie

               L 115/18

         ROZHODNUTIE RADY (EÚ) 2017/770
   z 25. apríla 2017
   o ratifikácii Protokolu z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori zo strany členských štátov a o ich pristúpení k nemu v záujme Európskej únie, pokiaľ ide o aspekty týkajúce sa justičnej spolupráce v občianskych veciach
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 81 v spojení s článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Medzinárodný dohovor o zodpovednosti a náhrade škody pri preprave nebezpečných a škodlivých látok na mori z roku 1996 („Dohovor HNS z roku 1996“) bol zameraný na zabezpečenie primeranej, včasnej a účinnej náhrady za škodu osobám, ktoré boli poškodené uvoľnením nebezpečných a škodlivých látok pri preprave po mori. Dohovor HNS z roku 1996 vyplnil významnú medzeru v medzinárodnej úprave zodpovednosti v kontexte námornej dopravy.

               (2)

               V roku 2002 Rada prijala rozhodnutie 2002/971/ES (2). Členské štáty mali v súlade s uvedeným rozhodnutím prijať potrebné kroky s cieľom ratifikovať Dohovor HNS z roku 1996 alebo k nemu pristúpiť v primeranom čase a v rámci možností do 30. júna 2006. Uvedený dohovor následne ratifikovali štyri členské štáty. Dohovor HNS z roku 1996 nenadobudol platnosť.

               (3)

               Dohovor HNS z roku 1996 bol zmenený protokolom z roku 2010 k Dohovoru HNS z roku 1996 (ďalej len „protokol z roku 2010“). V súlade s článkom 2 a článkom 18 ods. 1 protokolu z roku 2010 zmluvné strany protokolu z roku 2010 chápu, vykladajú a uplatňujú Dohovor HNS z roku 1996 a protokol z roku 2010 spolu ako jeden dokument.

               (4)

               Konsolidované znenie Dohovoru HNS z roku 1996 a protokolu z roku 2010 (ďalej len „Dohovor HNS z roku 2010“) vypracoval sekretariát Medzinárodnej námornej organizácie (IMO) a schválil právny výbor IMO na svojom 98. zasadnutí. Dohovor HNS z roku 2010 nie je otvorený na podpis alebo ratifikáciu. Dohovor HNS z roku 2010 nadobudne platnosť po tom, čo protokol z roku 2010 nadobudne platnosť v členských štátoch.

               (5)

               V súlade s článkom 20 ods. 8 protokolu z roku 2010 sa vyjadrením súhlasu štátu s tým, že bude viazaný protokolom z roku 2010, ruší každé predchádzajúce vyjadrenie súhlasu s tým, že bude tento štát viazaný Dohovorom HNS z roku 1996. V dôsledku toho štáty, ktoré sú zmluvnými stranami Dohovoru HNS z roku 1996, nimi prestanú byť v okamihu, keď vyjadria súhlas s tým, že budú viazané protokolom z roku 2010 v súlade s článkom 20 protokolu, a najmä s odsekmi 2, 3 a 4 tohto článku.

               (6)

               Dohovor HNS z roku 2010 má rovnako ako jeho predchodca osobitný význam z hľadiska záujmov Únie a jej členských štátov, pretože sa v ňom ustanovuje lepšia ochrana poškodených v súvislosti s prepravou nebezpečných a škodlivých látok po mori, a to aj v kontexte environmentálnej škody, v súlade s Dohovorom Organizácie Spojených národov o morskom práve z roku 1982.

               (7)

               Na to, aby sa štáty mohli stať zmluvnými stranami protokolu z roku 2010, a tým aj Dohovoru HNS z roku 2010, musia predložiť generálnemu tajomníkovi IMO, spolu so svojím súhlasom, príslušné údaje o celkových množstvách nákladu, ktorý podlieha príspevku podľa Dohovoru HNS z roku 2010 (ďalej len „náklad nebezpečných a škodlivých látok, ktorý podlieha príspevku“), za predchádzajúci kalendárny rok v súlade s článkom 20 ods. 4 uvedeného dohovoru. Na tento účel sú štáty povinné zriadiť systém hlásenia nákladu nebezpečných a škodlivých látok, ktorý podlieha príspevku, pred vyjadrením súhlasu s tým, že budú viazané protokolom z roku 2010.

               (8)

               Články 38, 39 a 40 Dohovoru HNS z roku 2010 majú vplyv na sekundárne právne predpisy Únie o právomoci a o uznávaní a výkone rozsudkov v občianskych a obchodných veciach, ako sa ustanovuje v nariadení Európskeho parlamentu a Rady (EÚ) č. 1215/2012 (3).

               (9)

               Únia má preto výlučnú právomoc v súvislosti s článkami 38, 39 a 40 Dohovoru HNS z roku 2010, keďže uvedený dohovor má vplyv na pravidlá stanovené v nariadení (EÚ) č. 1215/2012.

               (10)

               Výmena najlepších postupov medzi členskými štátmi o zriadení systému hlásenia nákladu nebezpečných a škodlivých látok, ktorý podlieha príspevku, by mohla pomôcť členským štátom v úsilí o vypracovanie takéhoto systému hlásenia.

               (11)

               Tak ako v prípade Dohovoru HNS z roku 1996 vzhľadom na neexistenciu doložky o organizácii regionálnej ekonomickej integrácie (REIO), môžu byť zmluvnou stranou protokolu z roku 2010 len zvrchované štáty. Únia preto nemôže ratifikovať protokol z roku 2010, a teda ani Dohovor HNS z roku 2010, ani k nim pristúpiť.

               (12)

               Ratifikáciou protokolu z roku 2010 všetkými členskými štátmi v určitej lehote by sa mali zabezpečiť rovnaké podmienky v rámci Únie pre všetky subjekty, ktorých sa týka uplatňovanie Dohovoru HNS z roku 2010.

               (13)

               Vzhľadom na medzinárodnú povahu režimu týkajúceho sa nebezpečných a škodlivých látok by sa malo vynaložiť úsilie o dosiahnutie rovnakých podmienok na celosvetovej úrovni pre všetky subjekty, ktorých sa týka uplatňovanie Dohovoru HNS z roku 2010. Z tohto dôvodu je potrebné, aby sa protokol z roku 2010 uplatňoval na celom svete.

               (14)

               Členské štáty by sa preto mali poveriť ratifikovať protokol z roku 2010 prípadne k nemu pristúpiť, pokiaľ ide o aspekty týkajúce sa justičnej spolupráce v občianskych veciach, ktoré patria do výlučnej právomoci Únie. Ustanovenia Dohovoru HNS z roku 2010, ktoré patria do právomoci prenesenej na Úniu a ktoré sa netýkajú justičnej spolupráce v občianskych veciach, budú predmetom rozhodnutia prijatého súbežne s týmto rozhodnutím.

               (15)

               Pri ratifikácii protokolu z roku 2010 alebo pristúpení k nemu by členské štáty mali predložiť vyhlásenie o uznávaní a výkone rozsudkov, ktoré patria do rozsahu pôsobnosti Dohovoru HNS z roku 2010.

               (16)

               Spojené kráľovstvo a Írsko sú viazané nariadením (EÚ) č. 1215/2012 a preto sa zúčastňujú na prijatí a uplatňovaní tohto rozhodnutia.

               (17)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Členské štáty sa týmto poverujú ratifikovať protokol z roku 2010 alebo pristúpiť k nemu v záujme Únie, pokiaľ ide o aspekty týkajúce sa justičnej spolupráce v občianskych veciach, ktoré patria do výlučnej právomoci Únie, za podmienok stanovených v tomto rozhodnutí.
   Článok 2
   1.   Členské štáty podniknú potrebné kroky, aby svoje ratifikačné listiny alebo listiny o pristúpení k protokolu z roku 2010 uložili v primeranom čase a v rámci možností do 6. mája 2021.
   2.   Členské štáty vhodným spôsobom informujú ostatné členské štáty, Radu a Komisiu, keď sa systém hlásenia nákladu nebezpečných a škodlivých látok, ktorý podlieha príspevku, uvedie do prevádzky.
   3.   Členské štáty sa snažia o výmenu najlepších postupov, najmä pokiaľ ide o systém hlásenia nákladu nebezpečných a škodlivých látok, ktorý podlieha príspevku, podľa protokolu z roku 2010.
   Článok 3
   Pri ratifikácii protokolu z roku 2010 alebo pristúpení k nemu členské štáty predložia aj vyhlásenie uvedené v prílohe k tomuto rozhodnutiu.
   Článok 4
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 5
   Toto rozhodnutie je určené členským štátom v súlade so zmluvami.

      V Luxemburgu 25. apríla 2017

            Za Radu

            predseda

         I. BORG

      (1)  Súhlas bol udelený 5. apríla 2017.

      (2)  Rozhodnutie Rady 2002/971/ES z 18. novembra 2002, ktorým sa členské štáty v záujme Spoločenstva splnomocňujú k ratifikácii alebo pristúpeniu k Medzinárodnému dohovoru o ručení a náhrade škody pri preprave nebezpečných a škodlivých látok na mori z roku 1996 (dohovor HNS) (Ú. v. ES L 337, 13.12.2002, s. 55).

      (3)  Nariadenie Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach (Ú. v. EÚ L 351, 20.12.2012, s. 1).

      PRÍLOHA
      Vyhlásenie, ktoré členské štáty predložia pri ratifikácii protokolu z roku 2010 alebo pristúpení k nemu v súlade s článkom 3:

         „Pokiaľ rozsudky vo veciach, na ktoré sa vzťahuje dohovor zmenený protokolom z roku 2010, vydá súd … (1), uznávajú a vykonávajú sa v… (2) v súlade s príslušnými pravidlami Európskej únie týkajúcich sa daného predmetu (3).
         Pokiaľ rozsudky vo veciach, na ktoré sa vzťahuje dohovor zmenený protokolom z roku 2010, vydá súd Dánskeho kráľovstva, uznávajú a vykonávajú sa v… (4) v súlade s Dohodou z roku 2005 medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach (5).
         Pokiaľ rozsudky vo veciach, na ktoré sa vzťahuje dohovor zmenený protokolom z roku 2010, vydá súd tretieho štátu viazaného Luganským dohovorom o právomoci a o uznávaní a výkone rozsudkov v občianskych a obchodných veciach z 30. októbra 2007 (6), uznávajú a vykonávajú sa v… (7) v súlade s uvedeným dohovorom.


title: Rozhodnutie Rady 2014/742/SZBP z 28. októbra 2014 , ktorým sa zrušuje spoločná pozícia Rady 2000/696/SZBP o zachovaní zvláštnych reštriktívnych opatrení proti pánovi Miloševičovi a osobám s ním spojeným a súvisiace spoločné pozície 98/240/SZBP, 98/326/SZBP, 1999/318/SZBP a 2000/599/SZBP

text:
               29.10.2014

               SK

               Úradný vestník Európskej únie

               L 308/99

         ROZHODNUTIE RADY 2014/742/SZBP
   z 28. októbra 2014,
   ktorým sa zrušuje spoločná pozícia Rady 2000/696/SZBP o zachovaní zvláštnych reštriktívnych opatrení proti pánovi Miloševičovi a osobám s ním spojeným a súvisiace spoločné pozície 98/240/SZBP, 98/326/SZBP, 1999/318/SZBP a 2000/599/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 10. novembra 2000 prijala spoločnú pozíciu Rady 2000/696/SZBP (1).

               (2)

               Spoločnou pozíciou 2000/696/SZBP sa vykonalo ustanovenie v spoločnej pozícii Rady 2000/599/SZBP (2), že zvláštne reštriktívne opatrenia proti pánovi Miloševičovi a osobám s ním spojeným by mali zostať zachované.

               (3)

               Spoločnou pozíciou 2000/696/SZBP sa následne revidovali reštriktívne opatrenia ustanovené v spoločných pozíciách Rady 98/240/SZBP (3), 98/326/SZBP (4) a 1999/318/SZBP (5) s cieľom zachovať len reštriktívne opatrenia, ktoré boli namierené proti pánovi Miloševičovi a osobám s ním spojeným.

               (4)

               Pán Miloševič a osoby s ním spojené už viac nepredstavujú hrozbu pre upevňovanie demokracie a preto neexistuje dôvod naďalej uplatňovať tieto reštriktívne opatrenia.

               (3)

               Spoločné pozície 98/240/SZBP, 98/326/SZBP, 1999/318/SZBP, 2000/599/SZBP a 2000/696/SZBP by sa mali preto zrušiť,

         PRIJALA TOTO ROZHODNUTIE:
   Článok 1
   Spoločné pozície 98/240/SZBP, 98/326/SZBP, 1999/318/SZBP, 2000/599/SZBP a 2000/696/SZBP sa týmto zrušujú.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 28. októbra 2014

            Za Radu

            predseda

         G. L. GALLETTI

      (1)  Spoločná pozícia Rady 2000/696/SZBP z 10. novembra 2000 o zachovaní zvláštnych reštriktívnych opatrení proti pánovi Miloševičovi a osobám s ním spojeným (Ú. v. ES L 287, 14.11.2000, s. 1).

      (2)  Spoločná pozícia Rady 2000/599/SZBP z 9. októbra 2000 o podpore demokratickej Federatívnej republike Juhoslávia a o okamžitom zrušení niektorých obmedzujúcich opatrení (Ú. v. ES L 261, 14.10.2000, s. 1).

      (3)  Spoločná pozícia 98/240/SZBP z 19. marca 1998 definovaná Radou na základe článku J.2 Zmluvy o Európskej únii o obmedzujúcich opatreniach voči Juhoslovanskej zväzovej republike (Ú. v. ES L 95, 27.3.1998, s. 1).

      (4)  Spoločná pozícia 98/326/SZBP zo 7. mája 1998 definovaná Radou na základe článku J.2 Zmluvy o Európskej únii o zmrazení zahraničných finančných prostriedkov Juhoslovanskej zväzovej republiky (JZR) a srbskej vlády (Ú. v. ES L 143, 14.5.1998, s. 1).

      (5)  Spoločná pozícia 1999/318/SZBP z 10. mája 1999 prijatá Radou na základe článku 15 Zmluvy o Európskej únii, týkajúca sa dodatočných obmedzujúcich opatrení proti Juhoslovanskej zväzovej republike (Ú. v. ES L 123, 13.5.1999, s. 1).